सेठ अब्रामसन

सेठ अब्रामसन (जन्म 31 अक्टूबर 1976) एक अमेरिकी प्रोफेसर, वकील, लेखक, राजनीतिक स्तंभकार और कवि हैं। वो बेस्ट अमेरिकन एक्सपेरिमेंटल राइटिंग शृंखला के संपादक हैं और पूर्व राष्ट्रपति डोनाल्ड ट्रम्प की विदेश नीति के एजेंडे और राजनीतिक घोटालों का विवरण देते हुए नॉनफिक्शन (काल्पनिक नहीं) कार्यों की एक बेस्टसेलिंग त्रयी लिखे।
आरंभिक जीवन और शिक्षा
अब्रामसन ने डार्टमाउथ कॉलेज (1998), हार्वर्ड लॉ स्कूल (2001), द लोवा राइटर्स वर्कशॉप (2009) से स्नातक एवं परस्नातक उपाधियाँ प्राप्त की और विस्कॉन्सिन-मैडिसन विश्वविद्यालय (2010, 2016) में अंग्रेजी में डॉक्टरेट की उपाधि प्राप्त की।
करियर
अब्रामसन सन् 2001 से सन् 2007 तक न्यू हैम्पशायर पब्लिक डिफेंडर के लिए ट्रायल वकील थे। अब्रामसन 2015 में न्यू हैम्पशायर विश्वविद्यालय में संचार कला और विज्ञान के सहायक प्रोफेसर बन गए और 2018 में उन्हें न्यू हैम्पशायर इंस्टीट्यूट ऑफ आर्ट में संबद्ध संकाय बनाया गया। उनके शिक्षण क्षेत्रों में डिजिटल पत्रकारिता, इंटरनेट के बाद का सांस्कृतिक सिद्धांत, इंटरनेट के बाद का लेखन और कानूनी वकालत शामिल हैं। अब्रामसन ने द वाशिंगटन पोस्ट, डलास मॉर्निंग न्यूज़, द सिएटल टाइम्स, न्यूज़वीक, इंडीवायर और द गार्जियन जैसे प्रकाशनों के लिए लिखा है। 2011 में पब्लिशर्स वीकली ने लिखा था कि "एक ब्लॉगर और टिप्पणीकार के रूप में उन्होंने कविता, राजनीति एवं उच्च शिक्षा को कवर करते हुए और लेखन में स्नातक कार्यक्रमों की एक विवादास्पद अमेरिकी समाचार-शैली की रैंकिंग तैयार करते हुए बहुत बड़ी संख्या में अनुयायी बनाए हैं।"Review of Northerners, Publishers Weekly (May 2011) ट्रम्प प्रशासन के दौरान अब्रामसन सीएनएन कानूनी विश्लेषक थे।Review of Proof of Collusion, Publishers Weekly (November 2018). 

सन्दर्भ

श्रेणी:1976 में जन्मे लोग
श्रेणी:अमेरिकी लेखक